IL: Aktiivimalli oli monelle firmalle jättipotti – liikevaihto kasvoi jopa 1900 prosenttia

Kuvituskuva. Johanna Erjonsalo / Arkisto

toimitus

Työttömille työhönotto- ja uravalmennuspalveluja tarjoavien yksityisten yritysten bisnes kasvoi kovaa vauhtia viime vuonna,kertoo Iltalehti.

Vuonna 2018 voimaan tullut aktiivimalli velvoittaa työttömän osoittamaan aktiivisuutta esimerkiksi valmennuskurssille osallistumalla, tai muuten hänen työttömyysturvaansa voidaan alentaa.

Palveluita on ostettu muun muassa sellaisilta yrityksiltä kuin Spring House, Cimson Koulutuspalvelut Oy ja KK Valmennuskeskus Oy.

Yhden palveluntarjoajan, Aamos Group Oy:n liiketulos pomppasi peräsi yli 1900 prosenttia.

Kaikkiaan valmennusta tarjoavat yritykset ovat tahkonneet vuonna 2018 26,1 miljoonan euron summan.

Kurssille osallistuneeltatoiminta ei juuri kehuja saa.

– Tuollaiset CV:n hieromiset ovat yhtä tyhjän kanssa, kokkolalainen Johanna Laaksokommentoi Iltalehdelle

Laakson mukaan hänen kokeilemansa kurssi koostui pitkälti yleisistä elämänohjeista, ja hän arveli merkittävän osan kurssilaista olevan mukana vain aktiivimallin takia.

Iltalehden mukaan suurin osa viime vuonna uravalmennuksen suorittaneista oli kolme kuukautta palvelun päättymisen jälkeen yhä työttömänä.